اسلام آباد : چیئرمین تحریک انصاف و اونا اُرائی بشریٰ بی بی نیب راولپنڈی دفتر اٹ پیش مننگ آن بشخنداری کرینو۔ چیئرمین تحریک انصاف نیب راولپنڈی دفتر اٹ پیش مننگ آن بشخنداری کرسا نوشتہ ئی ورندی جمع کرفینے، چیئرمین تحریک انصاف موقف تینائی کرے کہ توشہ خانہ انکوائری کیس اٹ مہالو آن نیب انا کاریمی دنگ ءِ چیلنج کرینٹ‘ اینو چندی کیس تے ٹی لاہور ہائی کورٹ اٹ پیش مننگ اٹی اٹ‘ ہرانا سوب آن اینو نیب اٹ ذاتی وڑ اٹ پیش مننگ کپرہ، کنا پیشی ءِ 4 جولائی اسکان پد بٹنگے۔ ایلو کنڈآ القادر ٹرسٹ کیس اٹ بشریٰ بی بی نیب اٹ نوشت اٹ ورندی جمع کرفسا پیش مننگ آن بشخنداری کرے وپارے کہ پردہ کروک نیاڑی سے اُٹ‘ کنا پیشی ءِ کنا اَرے نا پیشی تون اوار کننگے۔
(آن لائن)
